C 64/32
ET
Euroopa Liidu Teataja
21.2.2023
(13)
Läti teatas 1. detsembri 2022. aasta kirjas oma riikliku eraldustabeli muudatustest.
Soojusbilansi parandamise tulemusena suurenes käitise LV-206234 kaugkütte käitiseosa varasem tootmistase.
(14)
Madalmaad teatasid 8. märtsi 2022. aasta, 23. märtsi 2022. aasta, 16. juuni 2022. aasta,14. oktoobri 2022. aasta ja 24. oktoobri 2022. aasta kirjas oma riikliku eraldustabeli muudatustest.
Käitise NL-366 soojuspõhise käitiseosa puhul käsitati soojusallikat ekslikult tingimustele vastava soojusena.
Lisaks ei antud käitise NL-366 vesiniku tootmisega seotud käitiseosale soojust, millest teatati.
Mõlemad vead parandati.
Parandati käitise NL-54 kasvuhoonegaaside heite ülekandumisega seotud soojuspõhise käitiseosa varasemat tootmistaset.
Parandati käitise NL-110 protsessiheite käitiseosa varasemat tootmistaset.
Parandati käitise NL-205924 stüreeni tootmisega seotud käitiseosa elektritarbimist ja elektrienergia asendatavuse tegurit puudutavad vead.
Parandati ka käitise NL-205924 heitgaasi- ja soojusbilanssi.
Kõrvaldati käitise NL-205926 protsessiheite käitiseosa piiride ja arvutustega seotud vastuolud.
(15)
Rumeenia teatas 14. novembri 2022. aasta kirjas oma riikliku eraldustabeli muudatustest.
Soojusbilansi parandustega kaasnes käitise RO-207234 kaugkütte käitiseosa varasema tootmistaseme vähenemine.
(16)
Rootsi teatas 1. detsembri 2022. aasta kirjas oma riiklikus eraldustabelis tehtud parandustest.
Vähendati käitise SE-471 katmata kvaliteetpaberi tootmisega seotud käitiseosa varasemat tootmistaset.
Varasemad andmed hõlmasid müümata tooteid, mis suunati tagasi tootmisprotsessi.
See osa on varasemast tootmistasemest maha arvatud.
Vähendati käitise SE-475 katmata ja kaetud karbipapi tootmisega seotud käitiseosade varasemat tootmistaset.
Varasemad andmed hõlmasid müümata tooteid, mis suunati tagasi tootmisprotsessi.
See osa on varasemast tootmistasemest maha arvatud.
(17)
Teatatud riiklikud eraldustabelid on kooskõlas direktiiviga 2003/87/EÜ, komisjoni delegeeritud määrusega (EL) 2019/331 ja komisjoni otsusega (EL) 2021/355,
ON TEINUD JÄRGMISE OTSUSE:
Ainus artikkel Euroopa Liidu tehingulogi põhihaldajale antakse korraldus sisestada Euroopa Liidu tehingulogisse Tšehhi, Taani, Saksamaa, Iirimaa, Hispaania, Prantsusmaa, Itaalia, Läti, Ungari, Madalmaade, Rumeenia ja Rootsi parandatud riiklikud eraldustabelid lisas esitatud lõplike aastakogustega LHÜde tasuta eraldamiseks üleminekuperioodil 2021–2025.
Brüssel, 21 detsember 2022
Komisjoni nimel juhtiv asepresident Frans TIMMERMANS